钦定古今图书集成/明伦汇编/交谊典/第037卷 > 《丧大记》
## 钦定古今图书集成/明伦汇编/交谊典/第037卷 > 《丧大记》

“君拜寄公、国宾、大夫、士拜卿大夫于位”，于士旁三拜。
夫人亦拜寄公夫人于堂上，大夫、内子、士妻特拜命
妇，汜拜众宾于堂上。

〈陈注〉君，谓遭丧之嗣君也。寄公与国宾入吊卿大夫，则拜之于位，士则旁三拜而已，旁谓不正向之也。夫人亦拜寄公夫人于堂上。其于卿大夫之内子、士之妻，则亦拜之。但内子与命妇，则人人各拜之。众宾则士妻也，汜拜之而已，亦旁拜之比也。

其无女主，则男主拜女宾于寝门内。其无男主，则女
主拜男宾于阼阶下。子幼，则以衰抱之，人为之拜。为
后者不在，则有爵者辞，无爵者，人为之拜。